**2-дәріс: Кеден құқығы** – кеден органдарының мемлекеттік шекараны экономикалық қорғау және мемлекеттің сыртқы сауда мен кеден саясатын жүзеге асыру жөніндегі қызметін тәртіптейтін құқықтық нормалардың жиынтығы.

Құқық нормасы – [мемлекетпен белгіленіп](https://melimde.com/a-memleketpen-maldanfan-formaledi-trde-anitalfan-edet-frip-ere.html), [руқсат етілген](https://melimde.com/eski-ian-jalpi-orta-mektebinde-2019--2020-ou-jilini-isti-tamap.html), оны бузған жағдайда белгілі [бір жауапкершілікке тартылатын](https://melimde.com/saba-tairibi-eki-ajnimalisi-bar-siziti-tedeu-osi-sabata-ol-jet.html), нормативтік құқықтық актіде бекітілген мінез-құлық ережесі.

Қоғамдық қ[атынастар](https://melimde.com/?q=%D0%B0%D1%82%D1%8B%D0%BD%D0%B0%D1%81%D1%82%D0%B0%D1%80) – білімнің белгілі бір аясында қалыптасатын қатынастар жиынтығы.

Құқық жүйесі – қоғамдық қатынастардың белгілі бір аясын реттейтін құқық нормаларының жиынтығы.

Құқық жүйесі келесілерге бөлінеді:

құқықтық реттеу пәні – бул құқықты реттейді (қоғамдық қатынастар)

құқықтық реттеу әдісі – бул қоғамдық қатынастарға әсер ететін қуралдардың және әдісі [мен тәсілдерінің жиынтығы](https://melimde.com/diplomatiya-bl-memlekettik-haliarali-degejde-sirti-sayasatin-j.html)

Кеден [құқығының пәні](https://melimde.com/tairip-ebek-ifini-tsinigi-peni-edisi-jjesi.html) – кеден құқығы аясындағы қоғамдық қатынастар болып табылады.

Кеден құқығы қазақстандық [құқықтың кешенді саласы](https://melimde.com/1-tairip-r-kesipkerlik-i-fimi-turali-jene-jalpi-meseleleri-kes.html), яғни кеден құқығы пәнінің басты ерекшелендіретін қасиеті – кеден ісі саласындағы құқықтық қатынастар. Осы қатынастардың кешенді мінез-құлқы мен топтардың бір текті еместігі болып табылады. Құқық салаларының жіктелуі:

құқықтың тазалық салалары (конституция, құқық, [азаматтық құқық](https://melimde.com/3-tairip-azamatti-iti-obektileri-deris-masati-azamatti-i-atina.html), [қылмыстық құқық](https://melimde.com/1-adamni-jeke-basina-arsi-ilmisti-i-bzushilitardi-tsinigi-jene.html), әкімшілік құқық)

арнайы салалар (енбек құқығы, [экологиялық құқық](https://melimde.com/edistemelik-sinistar-men-nsaulitar-v7.html), қаржы құқығы)

әртекті институттарды кәсіптік және арнайы құқық салаларына біріктіретін кешенді құқық салалары (шаруашылық, сауда,теніз құқығы).

Кеден құқығын құқықтық реттеу әдісі – императивті, диспозитивті.

**Кеден құқығы** – кеден құқығы саласында қоғамдық [қатынастарды реттейтін](https://melimde.com/aza-tilindegi-resmi-is-afazdari-azamatti-arim-atinastardi-rett.html), құқық нормаларының жиынтығын білдіретін құқықтың кешенді дербес саласы.

Қазақстан Республикасының құқық жүйесі туралы айта келе, әкімшілік құқықтық ерекшеліктерін көрсете отырып, оқулық авторлары мына мәселеге де көңіл бөледі: “Дуалистіліктің де позитивті жағы бар, өйткені ол құқық жүйесін ыдыратпайды, тек қана оның жаңа салаларын айқынырақ қалыптасуына ыңғайлайды”. Кеден құқығының тарихи [пайда болуына келетін болсақ](https://melimde.com/salitardi-ekonomikali-meni-men-funkciyalari.html), оның екі кезеңнен тұратынын көруге болады. Кеден саясаты, кеден ісі бірінші кезеңде заңда айтылған түрде бөлініп, бекітілмеген болатын, солай бола тұра сол кезеңде-ақ кеден аясы анықталып және кеден органдары белгілі бір дәрежеде кеден төлемдерін алу және кеден ережелерін бұзғандарды әкімшілік жауапкершілікке тартуға байланысты өкілеттіктерді жүзеге асырған. Кеден құқығының пәні, құқықтық реттеу және құқықтық институттары толығымен қалыптасып болмаған, сонымен қатар оның пайда болғаннан бастап-ақ жеке сала болған.

Соңғы уақытта заң шығарушы ұйымдар кодификациялық актілер жасау бағытында жұмыс істеуде. Олар біркелкі құқықтық материалдарды біріктірмегенімен, негізінен бүгінгі күннің талаптарына сай келеді. Мысал ретінде негізгі құқық саласы ретінде әкімшілік құқықтан әкімшілік іс жүргізу құқығын бөліп шығару қажеттілігі [туындауын айтуға болады](https://melimde.com/255-2-6-b-m-sayakova-afa-oitushi.html), өйткені құқықтық реттеу пәні өте үлкен және сапалы түрде өзгеруді талап етеді.

Қылмыстық құқық қылмыстың болуымен байланысты қатынастарды реттейді, осы жерде кеден аясы ұлттық қауіпсіздікті қамтамасыз ететін мемлекеттің ерекше мүдделерінің бірі екенін атап өткен жөн. Және бұл салада қылмыстық жауапкершілік көзделетін әрекеттердің орын алуы анықталады. Жаңадан қабылданған Қазақстан Республикасының Қылмыстық кодексі қылмыстық тәртіптің нормаларын анықтап, нақты қылмыс құралдары үшін жауапкершілікті белгілейтін тек осы кодекс нормаларының ғана қолданылатынын белгіледі. Осы жерде Қылмыстық кодекс пен Қазақстан Республикасы Президентінің “Қазақстан Республикасындағы кеден ісі туралы” заң күші бар Жарлығы арасындағы сәйкессіздік туралы айта кету керек, соған қарамастан Қылмыстық кодекс нормаларының басымдылығы танылады. Президент Жарлығында да кеден ісі аясындағы болатын қылмыс туралы бөлім бар, [дәлірек айтсақ](https://melimde.com/krdeli-fizika-esepterin-shifarudi-bilim-sapasina-eseri.html), мемлекеттік мүдделерге жататын мәселелер көтерілген.

Қылмыстық іс жүргізу құқығына келсек, ол өз кезегінде анықтама, [жедел іздестіру қызметі](https://melimde.com/zatanu-mamandifina-050301-semej.html), белгілі бір процессуалдық әрекеттерді жүргізуге байланысты қатынастарды реттейді. Қазақстан Республикасы Қылмыстық іс жүргізу кодексі кеден органдарын қылмыстық кодекстің баптарында анықтама органдары қатарына жатқызады.

Қаржы құқығы мен салық құқығы жалпы алғанда, бюджет кірістері мен салық түсімдеріне байланысты қатынастарды реттейді. Кеден органдарынан түсетін бюджеттік кірістер оларға жүктелген фискалдық өкілеттіктердің дұрыс орындалуына тәуелді болады. Кеден құқығына кеден төлемдері институты да кіреді, сонымен бірге кеденді төлемдер мен салықтарды есептеу, кедендік құнды анықтау әдістемесінде жасауды біріктіреді.

Кеден құқығы еңбек құқығымен де тікелей байланыста болады.

Кеден құқығы ұғымын жалпы алғанда, [кеден аясын реттеудің пәнін](https://melimde.com/kedendik-tolemderdi-aludi-teoriyali-trfilari-kedendik-tolemder.html), мақсатын, кағидаларын, әдістерін біріктіретін құқықтық нормалар мен институттардың жүйесі құрайды. Өз кезегінде кеден құқығының заңдық нормалары құқықтық категорияларға, институттарға біріктіріліп, кеден ісінде қолданылатын түсініктер ретінде берілуі мүмкін. Ал кеден құқығын жалпы және ерекше бөлімдерге бөлу заңға негізделе отырып құрастырылған. Оның себебін құқықтық нормалардың жалпы және арнайы немесе процессуалдық және материалдық сипатымен түсіндіруге болады. Процессуалдық нормалар мазмұны бойынша құқықтарын жүзеге асыру және [міндеттер атқару процедурасын](https://melimde.com/ilmisti-ataru-jjesi-mekemelerini-ishki-tertipteme-afidalari-ja.html), тәртібін бекітетін болады, материалдық нормалар өз кезегінде кедендік қатынастар субъектілерінің құқықтары мен міндеттерін анықтап береді. Кеден құқығы кеден саласында өзіндік құқықтық реттеу режимін құрады.

Кеден құқығының жалпы бөлімінде негізінен мемлекеттің кедендік саясаты, кеден ісі секілді негіз салушы институттар, сонымен қатар, кеден органдары қызметінің құқықтық – ұйымдастырушылық мәселелері қарастырылады (процессуалдық бөлім). Ал ерекше бөлім тауарлар мен көлік құралдарын кедендік шекарадан алып өтудің құқықтық [механизмдері мен кағидалары](https://melimde.com/berdesh-anjar-memleketti-rilimdi-onerkesiptik-jene-investiciya.html), кедендік режимдерді, кедендік төлемдерді, кедендік рәсімдеу мен кедендік бақылауды, жауапкершілікті, осылармен [бірге кедендік статистика](https://melimde.com/jarkinbekova-meruert-18-03-menedjment-statistika-socialenogo-o.html), сыртқы экономикалық қызметтің тауарлық номенклатурасы, кедендік жеңілдіктер мен проференциялар, кеден органдары мен оның лауазымды тұлғаларының әрекетіне (әрекетсіздігіне) шағым келтіру секілді процессуалдық және материалдық сипаттағы нормалармен анықталған ұғымдарды қамтиды (материалдық бөлім). Осы жерде атап айтатын мәселе ерекше бөлімде процессуалды нормалар да кездеседі және осы критерий бойынша бөлу шартта болып келеді.

Кеден құқығының қайнар көздері Қазақстан Республикасы Конституциясы, заңдар, Президент Жарлықтары мен Қаулылары, Үкімет [актілері](https://melimde.com/ekelikti-anitaudi-tirkeu-oni-ishinde-azamatti-hal-aktileri-jaz.html), Кеден комитетінің актілері, кеден ісіне байланысты Қазақстан Республикасы қатысқан халықаралық шарттар мен келісімдер.